खबर यह भी है कि पीसीसी प्रवक्ता शैलेष पांडेय का नाम कोटा के अलावा बिलासपुर विधानसभा क्षेत्र के पैनल में भी शामिल किया गया है। अब तक इस सीट से पीसीसी महामंत्री अटल श्रीवास्तव अकेले चल रहे थे। खास बात यह है कि पांडेय ने पहले ही अपनी दावेदारी कोटा के लिए की थी। बिलासपुर के लिए उन्होंने अपना कोई दावा नहीं किया, तो उनका नाम पैनल में कैसे शामिल कर लिया गया? इसके बारे में स्क्रीनिंग कमेटी के सदस्यों की रायशुमारी से निकले संकेतों को अहमियत दी जा रही है।